text: Jubel i campingbranchen
  15 juni 2014 kl. 12.00
  Mens de piber i charterbranchen og sælger højsæsonrejser med tab, så forudser camping-erhvervet en supersommer.
  Forventningens glæde præger campingbranchen for tiden
  De første fire måneder af 2014 har været lige så gode som de første fire måneder af år 2007. Derefter begyndte krisen, hvor antallet af overnatninger faldt.
  Og så har de danske campingpladser mange forhåndsbookinger fra både danske og tyske gæster, lyder det fra Campingrådet.
  Derudover så lover DMI, at sommeren bliver næsten lige så god som sidste år.
   
  Campingerhvervet omsætter årligt for godt 3,9 mia. kr. Samlet skaber campingerhvervet beskæftigelse til knapt 7.200 personer, og denne beskæftigelse er i stor grad i udkantområder.Antallet af indregistrerede campingvogne er vokset med godt 33 % siden år 2000 til 143.000 i 2013.
  
  